Ehdotus NEUVOSTON ASETUS Biskajanlahden sardellin kalastusmahdollisuuksien vahvistamisesta kalastuskaudeksi 2013/2014 /* COM/2013/0507 final - 2013/0236 (NLE) */





PERUSTELUT 1. EHDOTUKSEN TAUSTA Kunkin vuoden jälkipuoliskolla vahvistettavissa kalastusmahdollisuuksia koskevissa neuvoston asetuksissa ei enää määritetä Biskajanlahdella kalastettavaa sardellia koskevaa suurinta sallittua saalista (TAC), koska kannan biologia seuraa erilaista vuosittaista sykliä ja koska asiasta on annettu tieteellinen lausunto. Sardellia koskeva TAC on määritettävä suunnilleen kunkin vuoden heinäkuussa. Neuvosto vahvisti kyseisen kannan kalastuksessa 1. päivästä heinäkuuta 2012 30. päivään kesäkuuta 2013 sovellettavan TACin neuvoston asetuksella (EY) N:o 694/2012. Tämä TAC ja sen jakautuminen asianomaisten jäsenvaltioiden kesken olisi nyt vahvistettava seuraavaksi 12 kuukauden jaksoksi. 2. KUULEMISTEN JA VAIKUTUSTEN ARVIOINTIEN TULOKSET Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002 asetettujen yhteisen kalastuspolitiikan tavoitteiden mukaisesti kalastusmahdollisuudet olisi vahvistettava käytettävissä olevien tieteellisten lausuntojen perusteella ja ottaen huomioon biologiset ja sosioekonomiset näkökohdat varmistaen samalla eri kalastussektorien välinen oikeudenmukainen kohtelu. Biskajanlahden sardellikantaa koskeva, tieteellis-teknis-taloudellisen kalastuskomitean (STECF) heinäkuussa 2013 antama lausunto perustuu kalastuskauteen, joka alkaa 1. heinäkuuta 2013 ja päättyy 30. kesäkuuta 2014. STECFin lausunnossa arvioidaan kutevan kannan biomassaksi noin 56 055 tonnia. Ottaen huomioon 29. heinäkuuta 2009 annettu komission ehdotus[1] asetukseksi pitkän aikavälin suunnitelman vahvistamisesta Biskajanlahden sardellikannalle ja kyseistä kantaa hyödyntäville kalastuksille ja koska ehdotuksen perustana oleva vaikutusten arviointi sisältää tuoreimmat arviot kannan kalastusmahdollisuuksia koskevien päätösten vaikutuksista, asetuksessa (EU) N:o 694/2012 vahvistetaan tälle kannalle TAC ehdotuksessa vahvistetun pyyntisäännön mukaisesti. Kansainvälisen merentutkimusneuvoston (ICES) käyttämiä menetelmiä ja biologisia parametrejä sardellikannan tilanteen arvioimiseksi on tarkasteltu uudelleen vuonna 2013. Kyseisten uusien tieteellisten tietojen perusteella saattaa lähitulevaisuudessa olla aiheellista paitsi tarkistaa 29. heinäkuuta 2009 annetun komission ehdotuksen mukaista voimassa olevaa pyyntisääntöä, myös harkita uudelleen muita kalastuksen hoitotoimenpiteitä. Tällöin saatetaan ehdottaa vastaavia muutoksia. Siihen asti, kun kyseinen uudelleentarkastelu on saatu päätökseen, on aiheellista jatkaa voimassa olevan pyyntisäännön soveltamista, koska sen on vahvistettu säilyvän varotoimenpiteenä, mutta myös koska sillä taataan saaliin ennustettavuus ja kalastussektorin säilyminen vakaana. Asianomainen alueellinen neuvoa-antava toimikunta (lounaisten vesialueiden neuvoa-antava toimikunta) on seurannut tätä tieteellistä kehitystä, ja sen jäsenten keskuudessa käydyt epäviralliset neuvottelut osoittavat, että ne hyväksyvät tämän lähestymistavan. Alueellinen neuvoa-antava toimikunta on mukana tulevassa, pyyntisäännön ja muiden mahdollisten hoitotoimenpiteiden, kuten sääntelykauden, uudelleen arvioimista koskevassa työssä, jota komissio tekee tieteellisten neuvoa-antavien elintensä avulla. Näin ollen 1. heinäkuuta 2013 alkavan ja 30. kesäkuuta 2014 päättyvän kalastuskauden TACiksi olisi edellä mainitussa ehdotuksessa esitetyn pyyntisäännön mukaisesti vahvistettava 17 100 tonnia. Neuvostoa pyydetään hyväksymään tämä ehdotus mahdollisimman pian, jotta kalastajat voivat suunnitella uuden kalastuskauden toimintansa. 2013/0236 (NLE) Ehdotus NEUVOSTON ASETUS Biskajanlahden sardellin kalastusmahdollisuuksien vahvistamisesta kalastuskaudeksi 2013/2014 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Neuvoston tehtävänä on vahvistaa kutakin kalastusta tai kalastusryhmää koskevat kalastusmahdollisuudet. Kyseiset kalastusmahdollisuudet olisi jaettava jäsenvaltioiden kesken siten, että varmistetaan kunkin jäsenvaltion kalastustoiminnan suhteellinen vakaus kunkin kannan tai kantaryhmän osalta ja ottamalla asianmukaisesti huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002[2] vahvistetut yhteisen kalastuspolitiikan tavoitteet. (2) Yksinkertaistamisen ja kannan asianmukaisen hoitamisen vuoksi on aiheellista vahvistaa Biskajanlahden (ICES-suuralue VIII) sardellikannan TAC ja jäsenvaltioiden kiintiöt vuotuiseksi kalastuksenhoitokaudeksi, joka alkaa 1 päivänä heinäkuuta ja päättyy seuraavan vuoden 30 päivänä kesäkuuta, sen sijaan, että ne vahvistettaisiin kalenterivuoden mukaiseksi hallinnointijaksoksi. Kalastukseen olisi kuitenkin sovellettava asetuksen (EU) N:o 39/2013[3] sisältämiä, kiintiöiden käytön edellytyksiä koskevia yleisiä säännöksiä. (3) Biskajanlahden sardellin kalastuskauden 2013/2014 TAC olisi vahvistettava käytettävissä olevien tieteellisten lausuntojen perusteella sekä ottaen huomioon biologiset ja sosioekonomiset näkökohdat varmistaen samalla eri kalastussektorien välinen oikeudenmukainen kohtelu. (4) Jotta varmistettaisiin Biskajanlahden sardellikannan monivuotinen hoitaminen, komissio antoi 29 päivänä heinäkuuta 2009 ehdotuksen asetukseksi pitkän aikavälin suunnitelman vahvistamisesta Biskajanlahden sardellikannalle ja kyseistä kantaa hyödyntäville kalastuksille. Koska ehdotuksen perustana oleva vaikutusten arviointi sisälsi tuoreimmat arviot kannan hoitamista koskevien päätösten vaikutuksista, on aiheellista vahvistaa Biskajanlahden sardellikannan TAC sen mukaisesti. Tieteellis-teknis-taloudellisen kalastuskomitean (STECF) heinäkuussa 2013 antamassa lausunnossa kutevan kannan biomassaksi arvioitiin noin 56 055 tonnia. Näin ollen 1 päivänä heinäkuuta 2013 alkavan ja 30 päivänä kesäkuuta 2014 päättyvän kalastuskauden TACiksi olisi vahvistettava 17 100 tonnia. (5) TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96[4] 2 artiklan mukaisesti on tarpeen määrittää, missä määrin Biskajanlahden sardellikantaan sovelletaan mainitussa asetuksessa säädettyjä toimenpiteitä. (6) Kalastuskauden 2013/2014 alkamisen ja vuosittaisten saalisilmoitusten vuoksi tämän asetuksen olisi tultava voimaan viipymättä, ja sitä olisi sovellettava 1 päivästä heinäkuuta 2013, ON HYVÄKSYNYT TÄMÄN ASETUKSEN: 1 artikla Biskajanlahden sardellin kalastusmahdollisuudet 1. Sardellikannan suurin sallittu saalis (TAC) ja sen jakautuminen jäsenvaltioiden kesken 1 päivänä heinäkuuta 2013 alkavalla ja 30 päivänä kesäkuuta 2014 päättyvällä kalastuskaudella ICES-suuralueella VIII, sellaisena kuin se on määriteltynä Euroopan parlamentin ja neuvoston asetuksessa (EY) N:o 218/2009[5], esitetään seuraavassa (tonneina elopainoa): Laji: || Sardelli Engraulis encrasicolus || ICES-alue: || VIII (ANE/08.) Espanja || 15 390 || || Analyyttinen TAC Ranska || 1 710 || EU || 17 100 || || || TAC || 17 100 || 2. Edellä 1 kohdassa vahvistettuun kalastusmahdollisuuksien jakamiseen ja käyttöön sovelletaan asetuksen (EU) N:o 39/2013 8 ja 10 artiklassa säädettyjä edellytyksiä. 3. Edellä 1 kohdassa tarkoitettuun kantaan sovelletaan asetuksen (EY) N:o 847/96 soveltamiseksi analyyttistä TACia. Mainitun asetuksen 3 artiklan 2 ja 3 kohtaa sekä 4 artiklaa sovelletaan. 2 artikla Tietojen siirtäminen Kun jäsenvaltiot lähettävät komissiolle ICES-suuralueella VIII pyydettyjen sardellien purettujen saaliiden määriin liittyviä tietoja neuvoston asetuksen (EY) N:o 1224/2009[6] 33 ja 34 artiklan mukaisesti, niiden on käytettävä kannan koodia ANE/08. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä heinäkuuta 2013. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] KOM(2009) 399 lopullinen. [2] EYVL L 358, 31.12.2002, s. 59. [3] Neuvoston asetus (EU) N:o 39/2013, annettu 21 päivänä tammikuuta 2013, EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 (EUVL L 23, 25.1.2012, s. 1). [4] EYVL L 115, 9.5.1996, s. 3. [5] Euroopan parlamentin ja neuvoston asetus (EY) N:o 218/2009, annettu 11 päivänä maaliskuuta 2009, Koillis-Atlantilla kalastavien jäsenvaltioiden nimellissaaliiden määriä koskevien tilastojen toimittamisesta (EUVL L 87, 31.3.2009, s. 70). [6] Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).